En dis die rede waarom ek vanjaar, 2018, as ’n man binnegaan wat pas geskei is. Ek het geen verweer nie. Vyf jaar gelede het ek my vrou verkul. Dit het alles begin tydens my werk se jaarlikse kongres, en die waansin het ses maande lank aangehou.
My vrou het vyf jaar lank weens my waansin gely voor sy ’n egskeiding aangevra het. Daardie ses maande het ons huwelik vernietig. Vandag is ons dogter ontneem van die sekerheid van ’n heel en liefdevolle gesin en ek is alleen.
My vrou, ek is so jammer, mag daar vorentoe net geluk en vreugde in jou en ons dogter se lewe wees. Ek was julle nie werd nie. Hopelik maak my storie ’n paar mans se oë betyds oop. Ek wens ek het vroeër besef hoe ek my huwelik kon gered het.